મેયર બિજલ પટેલ

અમદાવાદના મેયર બિજલ પટેલની કચેરીના ટ્વિટર હૅન્ડલ પરથી ટ્વીટ કરવામાં આવ્યું છે કે તેઓ 'ડોનાલ્ડ ટ્રમ્પ નાગરિક અભિવાદન સમિતિ'ના અધ્યક્ષ છે. 

જોકે, કોણે પટેલની નિમણૂક કરી? આ સમિતિની કચેરી ક્યાં છે? સમિતિમાં અન્ય સભ્ય કોણ-કોણ છે? સમિતિ પાસેથી નાણાં ક્યાંથી આવ્યાં? વગેરે જેવા અનેક સવાલ હજુ પણ અનુત્તર છે.  

'નમસ્તે ટ્રમ્પ' કાર્યક્રમની ભવ્યતાની સાથે તેની પાછળના જંગી ખર્ચની ચર્ચા વચ્ચે ભારત સરકારના વિદેશ મંત્રાલયના પ્રવક્તા રવીશ કુમારે ગુરુવારે (તા. 20મી ફેબ્રુઆરી) દિલ્હીમાં પત્રકારપરિષદમાં કહ્યું કે અમદાવાદમાં યોજાઈ રહેલી 'નમસ્તે ટ્રમ્પ' ઇવેન્ટનું આયોજન 'ડોનાલ્ડ ટ્રમ્પ નાગરિક અભિનંદન સમિતિ' કરી રહી છે.

અત્યાર સુધીની માહિતી મુજબ, અમેરિકાના પ્રમુખ અમદાવાદમાં ત્રણ કલાક માટે રોકાવાના છે અને સમાચાર સંસ્થા રૉઇટર્સના અહેવાલ મુજબ આ કાર્યક્રમના આયોજનમાં 85 કરોડ રૂપિયાનો ખર્ચ થઈ રહ્યો છે.

હિસાબ ન આપવો પડે એટલે?

કાર્યક્રમના ખર્ચ બાબતે થયેલી ટીકાને સરકાર નકારી ચૂકી છે અને આ તમામ ખર્ચ લાંબાગાળાની સુવિધાઓ માટે થઈ રહ્યો તર્ક આપ્યો છે.  

ઉલ્લેખનીય છે કે અત્યાર સુધી ગુજરાત સરકારે આપેલી કોઈ પણ માહિતીમાં કે પ્રચારસાહિત્યમાં આવી આયોજક સમિતિનું નામ સામે નહોતું આવ્યું. પ્રચાર માટે લાગેલા અનેક મોટા હોર્ડિંગ્સમાં આયોજક તરીકે કોઈ સરકારી કે બિનસરકારી સંસ્થાનું નામ નથી.

શુક્રવાર પહેલાં આ કાર્યક્રમ મુદ્દે થયેલી એક પણ પત્રકારપરિષદમાં ગુજરાત સરકાર દ્વારા અમેરિકાના રાષ્ટ્રપ્રમુખના અભિવાદન માટે 'ડોનાલ્ડ ટ્રમ્પ અભિવાદન સમિતિ' રચવામાં આવી હોવાની કોઈ વાત કરાઈ ન હતી. 

આમ સૌપ્રથમ વાર વિદેશ મંત્રાલયના પ્રવક્તા દ્વારા 'ડોનાલ્ડ ટ્રમ્પ અભિનંદન સમિતિ' આયોજક છે એવું કેમ કહેવામાં આવ્યું હતું.

ગુજરાતમાં ટ્રમ્પના સ્વાગત માટે તડામાર તૈયારીઓ ચાલી રહી છે, ત્યારે કેટલાક રાજકીય નેતાઓ અને પૂર્વ સનદી અધિકારી માને છે કે 'નમસ્તે ટ્રમ્પ' કાર્યક્રમનો ખર્ચ અને વિગતો વિધાનસભા કે સંસદમાં ન મૂકવી પડે અને માહિતી અધિકારના કાયદા હેઠળ જવાબ ન આપવો પડે તે માટે 'ડોનાલ્ડ ટ્રમ્પ અભિવાદન સમિતિ'નું ગઠન કરવામાં આવ્યું છે.  

પહેલાં મૂક પછી સહમતિ?

કાર્યક્રમની માહિતી માટે બનાવવામાં આવેલી વેબસાઇટ namastepresidenttrump.in પર રાજ્ય સરકારની સંસ્થા ગુજરાત ઇન્ફૉર્મેટિક્સ લિમિટેડનો કૉપીરાઇટધારક તરીકે ઉલ્લેખ છે. 

વિદેશ મંત્રાલયના પ્રવક્તા રવીશ કુમારે જેને મુખ્ય આયોજક... \n\nમને ઉપરના લેખ માટે સારું શીર્ષક આપો.
નમસ્તે ટ્રમ્પ : શું ડોનાલ્ડ ટ્રમ્પ અભિવાદન સમિતિ હેઠળ કંઈ છુપાવાઈ રહ્યું છે?